als_Latn dik_Latn tur_Latn
Ashtu siç ishte bere e ditur, tekniku i kombëtares Xhani de Biasi ka firmosur edhe zyrtarisht kontratën qe e lidh edhe për dy vite te tjera me ekipin kuqezi. Ne ceremoninë e nënshkrimit presidenti i FSHF deklaroi se objektivi i kombëtares është kualifikimi për ne France 2016, ndërsa nga ky objektiv do te varet edhe fati i trajnerit ne edicionet e ardhshme. Ndërkohë edhe italiani De Biasi deklaroi se objektivi dhe dëshira e te gjithëve është qe kombëtarja te jete ne France edhe pse realizimi i kësaj ëndrre varet nga shume faktorë. Sipas Federatës Shqiptare kontrata me De Biasin është dy-vjeçare me rinovim automatik, ne rast kualifikimi për ne finalet e evropianit. Ne kontratën e re te stafit teknik, ka një rritje prej 10 % dhe ata do te përfitojnë një shume rreth 700 mije euro për dy vitet e ardhshme, por kreu i institucionit te futbollit ka bere te ditur se kjo rritje simbolike e buxhetit nuk është për De Biasin, por për pjesën tjetër te stafit teknik. Ndërkohë Federata po punon qe skuadra kombëtare te zhvilloje një ndeshje miqësore ne nëntor qe mund te jete Bjellorusia ne Tirane, San Marino jashtë ose një skuadër jo nga Europa.
als_Latn